НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 40 ОТ 2004 Г. ЗА ОПРЕДЕЛЯНЕ НА ОСНОВНИЯ ПАКЕТ ОТ ЗДРАВНИ ДЕЙНОСТИ, ГАРАНТИРАН ОТ БЮДЖЕТА НА НЗОК (ДВ, БР. 112 ОТ 2004 Г.)
Издадена от Министерството на здравеопазването
 Обн. ДВ. бр.2 от 9 Януари 2009г.
§ 1. В приложение № 1 към член единствен се правят следните изменения и допълнения:
1. В раздел III се правят следните изменения:
а) точка 2.3 се изменя така:
"2.3. Оценка на риска (табл. № 1)";
б) точка 3 се изменя така:
"3. Дейности по национални здравни програми - финансират се от бюджета на Министерството на здравеопазването съобразно съответните програми."
2. В раздел V т. 4 се изменя така:
"4. Извънредни имунизации по епидемиологични показания, съгласувани с РИОКОЗ - финансират се от бюджета на Министерството на здравеопазването съгласно чл. 82, ал. 2, т. 12 от Закона за здравето."
3. В раздел VI се правят следните изменения и допълнения: 
а) точка 4 се изменя така:
"4. Оказване на медицинска помощ при спешни състояния и поддържане на жизнените функции на територията на лечебното заведение до пристигане на екип на център за спешна медицинска помощ или хоспитализация на пациента (табл. № 2).";
б) Точка 5 се изменя така:
"5. Оказване на медицинска помощ в дома на пациента по преценка на общопрактикуващия лекар, в рамките на основания пакет, гарантиран от бюджета на НЗОК:
5.1. Самостоятелно:
5.1.1. Първичен преглед при нов медицински проблем;
5.1.2. Вторичен преглед при същия медицински проблем;
5.1.3. Манипулации (табл. № 3);
5.1.4. Домашните посещения се извършват в обявените в графика часове.
5.2. Съвместна консултация с друг лекар специалист по преценка на лекаря за първична медицинска помощ.";
в) точка 7.3 се отменя;
г) създава се т. 12.9.1.4:
"12.9.1.4. Вземане на материал за микробиологично или цитологично изследване.";
д) точка 12.9.3 се изменя така:
"12.9.3. Интерпретиране на резултатите от тест за установяване на бременност."
4. В раздел VII се правят следните изменения: 
а) точки 1.2.2, 1.3 и 3.1.1 се отменят;
б) в т. 4.4 думите "провежда консултация" се заменят с "общопрактикуващият лекар обсъжда състоянието".
5. В раздел VIII в т. 2 в края се добавя "на лица от 16- до 18-годишна възраст".
6. Раздел IX се изменя така:
"IX. Общопрактикуващият лекар осигурява постоянен денонощен достъп до консултация по телефон, в амбулаторията или в дома на пациента по преценка на самия общопрактикуващ лекар."
7. Таблица № 1 се изменя така: 
"Таблица № 1
Рискови групи от населението, формирани въз основа оценка на риска от:
1. Сърдечно-съдови заболявания.
2. Захарен диабет.
3. Злокачествени новообразувания."
8. Таблица № 2 се изменя така: 
"Таблица № 2
Апаратни изследвания и манипулации
1. Осигуряване на свободна проходимост на горните дихателни пътища (поставяне на въздуховод, трахеална пункция)
2. Изкуствено дишане и непряк сърдечен масаж 
3. ЕКГ - 12 отвеждания (с разчитане)."
9. В табл. № 3 се правят следните изменения:
а) в т. 6 думата "канюла" се заменя "венозен катетър";
б) точка 8 се отменя.
§ 2. В приложение № 9 към член единствен се правят следните изменения:
а) на ред "Болести на щитовидната жлеза", в колона № 3 "общ брой прегледи годишно при диспансеризиращия лекар" думите "до три" се заменят с "до четири";
б) на ред "Болести на ендокринната система", в колона № 3 "общ брой прегледи годишно при диспансеризиращия лекар" думите "до три" се заменят с "до четири";
в) на ред "Хипертонични болести", в колона № 3 "общ брой прегледи годишно при диспансеризиращия лекар" думите "до пет" се заменят с "до четири";
г) на ред "Исхемична болест на сърцето", в колона № 3 "общ брой прегледи годишно при диспансеризиращия лекар" думите "до пет" се заменят с "до четири".
д) на ред "Други болести на сърцето", в колона № 3 "общ брой прегледи годишно при диспансеризиращия лекар" думите "до пет" се заменят с "до четири";
е) на ред "Мозъчносъдови болести", в колона № 3 "общ брой прегледи годишно при диспансеризиращия лекар" думите "до пет" се заменят с "до четири".